ฮั่งเส็งปิดทะยาน 223.12 จุด รับยอดส่งออกจีน
ฮั่งเส็งปิดทะยาน 223.12 จุด รับยอดส่งออกจีน
13 ม.ค. 2559

ดัชนีฮั่งเส็งตลาดหุ้นฮ่องกงปิดปรับตัวเพิ่มขึ้นในวันนี้ โดยดัชนีฮั่งเส็งเพิ่มขึ้น 223.12 จุด หรือ 1.13% ปิดวันนี้ที่ 19,934.88 จุด หลังยอดส่งออกของจีนปรับตัวขึ้นในเดือนธ.ค.
สำนักงานศุลกากรจีนรายงานในวันนี้ว่า ยอดส่งออกของจีนในเดือนธ.ค.ปรับตัวขึ้น 2.3% เมื่อเทียบเป็นรายปี หลังจากที่ร่วงลง 3.7% ในเดือนพ.ย. ขณะที่ยอดการนำเข้าลดลง 4% เมื่อเทียบเป็นรายปี หลังจากที่ร่วงลง 5.6% ในเดือนพ.ย.
ทั้งนี้ จีนมียอดเกินดุลการค้าในเดือนธ.ค.เพิ่มขึ้นเป็น 3.821 แสนล้านหยวน (5.79 หมื่นล้านดอลลาร์สหรัฐ) จากระดับ 3.431 แสนล้านหยวนในเดือนพ.ย.